**Dopravná akadémia, Rosinská cesta 2, Žilina**

**Kritéria**

**k prijímaniu uchádzačov do 1. ročníka pre školský rok 2017 / 2018**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

V zmysle § 62 ods. 8, § 69 ods. 1 až ods. 7 zákona č. 245/2008 o výchove a vzdelávaní (školského zákona) a o zmene a doplnení niektorých zákonov, riaditeľ školy po prerokovaní v pedagogickej rade v znení rozhodnutia Žilinského samosprávneho kraja o počte a skladbe otváraných tried pre školský rok 2017 / 2018

**u s t a n o v u j e**

1. **§ 69 ods. 2 školského zákona Dopravná akadémia, Rosinská cesta 2, 010 08 Žilina v školskom roku 2017 / 2018 otvára:**

**DVOJROČNÉ NADSTAVBOVÉ ŠTÚDIUM:**

**Forma štúdia denná**

**2414 L 04 strojárstvo – podnikanie a služby (SPS)**

**3757 L dopravná prevádzka (DOP) 1 trieda 30 žiakov**

Forma, spôsob a organizácia štúdia: denné štúdium

Dĺžka štúdia: 2 roky

Študijný odbor je určený pre: chlapcov a dievčatá

Nevyhnutné vstupné požiadavky

na štúdium: získanie stredného odborného vzdelania v príslušnom

trojročnom učebnom odbore, zdravotná spôsobilosť uchádzača, splnenie podmienok prijímacieho konania

Spôsob ukončenia štúdia: maturitná skúška

Doklad o dosiahnutom vzdelaní: vysvedčenie o maturitnej skúške

Poskytnutý stupeň vzdelania: úplné stredné odborné vzdelanie (vyššie sekundárne)

ISCED - 3A (454)

Možnosti pracovného uplatnenie

absolventa v odbore DOP: ako kvalifikovaný zamestnanec v technicko –

hospodárskych funkciách v oblasti dopravy,

predovšetkým v podnikoch cestnej dopravy. Po

absolvovaní praxe (podľa podmienok platnej

legislatívy) môže pôsobiť ako súkromný

podnikateľ v oblasti cestnej dopravy.

Možnosti pracovného uplatnenie

absolventa v odbore SPS: ako kvalifikovaný zamestnanec pri spracovávaní

technologických postupov a výrobnej

dokumentácie pre nový výrobok, pri odborných

prácach pri výrobe strojárskych výrobkov, ich

predaji, servise, vedení agendy hospodárenia.

Absolvent je schopný samostatne vykonávať

činnosti stredných technicko – hospodárskych

pracovníkov v strojárskych prevádzkach.

Nadväzná odborná príprava: pomaturitné štúdium, vysokoškolské štúdium

**Termíny prijímacieho konania NADSTAVBOVÉHO štúdia:**

**prvý termín 22. jún 2017**

**druhý termín 24. august 2017**

1. **PRIJÍMACIE KONANIE DO 1. ROČNÍKA DVOJROČNÉHO DENNÉHO NADSTAVBOVÉHO ŠTÚDIA A KOMBINOVANÉHO ŠTÚDIA:**

**Forma:** bez prijímacej skúšky do naplnenia stanoveného počtu žiakov na triedu v súlade s

§ 69 ods. 4 a ods. 5 školského zákona – po splnení kritérií pre prijímacie konanie

**Obsah:** posúdenie študijných výsledkov a zdravotná spôsobilosť pre daný odbor

**Rozsah:** prijatie sa podmieňuje získaním stredného odborného vzdelania, (uchádzači končiacich ročníkov v príslušnom roku predbežne predložia polročné vysvedčenie 3. ročníka)

**Uchádzači budú prijímaní do plánovaného počtu na triedu v poradí podľa dosiahnutého študijného priemeru za 1. až 3. ročník.**

Pri rovnosti priemerov rozhodnú o poradí tieto kritériá:

1. riaditeľ strednej školy prednostne prijme uchádzača, ktorý má zmenenú pracovnú schopnosť pred uchádzačmi, ktorí rovnako vyhovujú kritériám prijímacieho konania

b) prospech zo SJL, MAT, FYZ, CJ

1. umiestnenie v predmetových olympiádach a SOČ, a to najlepšie umiestnenie v priebehu 1. až 3. ročníka (doložiť potvrdením, diplomom najneskôr do 31. mája 2016)

Uchádzač so zníženou známkou zo správania na stupeň 4 (neuspokojivé) za 3. ročník učebného odboru bude **neprijatý pre nesplnenie kritérií pre prijímacie konanie, týka sa denného nadstavbového štúdia.**

Prevzatie rozhodnutí prijatých uchádzačov i neprijatých uchádzačov pre nesplnenie kritérií dňa 22.06.2017 do 15.00 hod. na sekretariáte školy. **Ak sa prijatý uchádzač nezapíše v určený termín, rozhodnutie, ktorým bol uchádzač prijatý na štúdium v strednej škole, je neplatné.** **Uvoľnené miesto sa ponúkne ďalšiemu uchádzačovi v poradí podľa výsledkov prijímacieho konania.** Náhradný termín zápisu prijatých uchádzačov (závažné dôvody) do 27.06.2017vždy od 8.00 – 12.00 hod. na sekretariáte školy.

V prípade nenaplnenia počtu žiakov na triedu, bude dňa 24.08.2017 druhý termín prijímacieho konania podľa kritérií z prvého termínu. Konanie druhého termínu bude zverejnené do 25.07.2017 na výveske školy.

Kritéria k prijímaniu žiakov do prvého ročníka pre školský rok 2017/2018 prerokované v pedagogickej rade školy dňa 12. apríla 2017.

V Žiline, 12. apríl 2017

Ing. Rudolf Michalec

riaditeľ školy